Rezultatele financiare consolidate neauditate ale tbi bank pentru 2023 arată un profit net de 42,4 milioane de euro - cu 16% mai mare decât profitul de 35,5 milioane de euro obținut în 2022.
tbi se află constant pe prmele locuri în topul băncilor care oferă cele mai mari dobânzi la depozite în lei din România. În prezent, banca oferă o dobândă de 6,9% pentru un depozit în lei la 12 luni.
În 2023, tbi a încheiat parteneriate cu noi parteneri comerciali, inclusiv noi verticale, iar acum este prezentă în peste 20.000 de locații ale comercianților parteneri pe principalele sale piețe de operare. tbi are prezență puternică pe cele trei piețe principale de operare, România, Bulgaria și Grecia.
În 2023, tbi bank a gestionat 2,5 milioane de cereri de finanțare în România, Bulgaria și Grecia, de două ori mai multe decât în 2022. În 2023, banca a acordat aproape 750.000 de împrumuturi în valoare de aproape 1 miliard de euro - cu 33% mai mult față de 2022. Creșterea se datorează contribuției ambelor segmente - clienții finali din toate cele trei piețe de operare și companiile mici și mijlocii din România.
Citeste si:
tbi raportează o creștere impresionantă de aproape 40% a activelor totale la sfârșitul lunii decembrie 2023, ajungând la 1,48 miliarde de euro (de la 1,07 miliarde de euro la sfârșitul lunii decembrie 2022). Portofoliul de credite a atins un nivel important de 1,04 miliarde de euro la sfârșitul lunii decembrie 2023 (cu o creștere de 34% față de sfârșitul anului 2022). 71% dintre cererile de finanțare au fost făcute prin canale digitale (față de 51% pentru 2022) și, astfel, digitalizarea a contribuit puternic la rezultatele financiare record.
Venitul operațional al tbi bank a crescut cu 32%, până la 203 milioane de euro, în principal datorită creșterii cu 27% a dobânzilor nete și susținută de creșterea cu 25% a veniturilor nete din taxe și comisioane. Această evoluție a permis profitului operațional pentru 2023 să ajungă la 146 de milioane de euro.
Citeste si:
De asemenea, portofoliul de depozite al tbi bank a ajuns la 1,12 miliarde de euro la sfârșitul lunii decembrie 2023 – reprezentând o creștere de 38% față de anul precedent. Principalul motor al creșterii a fost portofoliul de depozite la termen din retail, unde creșterea a fost și mai mare, de 47% față de decembrie 2022.
Creșterea cheltuielilor generale ale băncii cu 20%, până la 96 de milioane de euro, a fost determinată în principal de creșterea accelerată a portofoliului de credite și de investițiile în noi linii de afaceri (neon) și piețe (Grecia).
La sfârșitul anului 2023, banca avea rata de acoperire a lichidității (LCR) de 672% (mult peste media sectorului bancar de 242%), iar rata de adecvare a capitalului (CAR) - 22,5%. Rentabilitatea portofoliului de credite este 21,3%, iar rentabilitatea capitalului propriu ajunge la 20,9%.
Citeste si:
"Rămânem concentrați pe ceea ce facem cel mai bine: lansarea de produse orientate către clienți în România, Bulgaria și Grecia, oferind servicii de top și ajutând comunitățile noastre - atât retailul, cât și comercianții - să își gestioneze viața financiară în cel mai bun mod posibil", spune Petr Baron, CEO, tbi.
Sursa foto: TBI
Te-ar putea interesa și: